Не мінула гэтая бяда і саўгас “Радзіма”. І хаця кіраўніцтва гаспадаркі не забывала пра арганізацыю для людзей святаў і іншых форм адпачынку, усё ж такі прыйшлося ашчаджваць кожную саўгасную капейку, бо з парушэннем планавай эканомікі і пераходам да так званых рыначных адносін прыйшлося самім шукаць і набываць паліва, мінеральныя ўгнаенні, тэхніку і запчасткі.